زاہدہ حنا

**زاہدہ حنا** پاکستان کی مشہور کالم نویس ہیں اور برصغیر میں نمایاں حیثیت رکھنے والے پاکستانی شاعر، فلسفی، سوانح نگار جون ایلیا کی مطلقہ بیگم ہیں ۔

## ذاتی زندگی
زاہدہ حنا تقسیم ہند کے بعد ہندوستان میں پیدا ہوئیں۔ ان کے والد محمد ابو الخیر بعد ازاں ہجرت کرکے پاکستان چلے گئے اور کراچی میں آباد ہو گئے جہاں زاہدہ حنا کی پرورش ہوئی اور کچھ عرصہ وہ گھر میں ہی زیر تعلیم رہیں۔ ساتویں جماعت سے زاہدہ حنا نے ہیپی ہوم اسکول سے رسمی تعلیم شروع کی ۔ 9 سال کی عمر میں زایدہ نے پہلی کہانی لکھی۔
زاہدہ نے کراچی یونیورسٹی سے گریجویشن کی اور ان کا پہلا مضمون ماہنامہ انشا میں 1962ء میں چھپا۔ 1960ء کی دہائی میں انھوں نے صحافت کو بطور پیشہ اپنا لیا۔ 1970ء میں ان کی شادی مشہور شاعر جون ایلیا سے ہو گئی۔ زاہدہ حنا نے روزنامہ جنگ میں 1988ء سے 2005ء تک کام کیا اور پھر وہ روزنامہ ایکسپریس، پاکستان سے منسلک ہو گئیں۔ زاہدہ حنا نے وائس آف امریکا، بی بی سی اردو اور ریڈیو پاکستان میں بھی کام کیا ہے۔
2006ء سے وہ رس رنگ میں ہفتہ وار کالم پاکستان ڈائری بھی لکھتی ہیں جو ہندوستان کے سب سے بڑے ہندی اخبار دینک بھاسکر کا سنڈے میگزین ہے۔
انجمن ترقیِ اردو پاکستان کی مجلس نظماء نے ڈاکٹر فاطمہ حسن کے بعد یکم اپریل 2019 سے مارچ 2022 تک کے لیے زاہدہ حنا کو معتمد منتخب کیا۔۔پھر 2022 میں جنرل باڈی کے الیکشن کے نتیجے میں زاہدہ حنا دوسری ٹرم کے لیے بھی انجمن کہ معتمد مقرر ہوئیں اور ابھی تک وہ اس عہدے پر برقرار ہیں۔

## ازدواجی زندگی
زاہدہ حنا کے شوہر جون ایلیا ایک ادبی رسالے *انشاء* سے بطور مدیر وابستہ تھے جہاں ان کی ملاقات زاہدہ حنا سے ہوئی بعد میں ان دونوں نے شادی کر لی۔ زاہدہ حنا اپنے انداز کی ایک ترقی پسند دانشور ہیں اور اب بھی دو روزناموں، روزنامہ جنگ اور ایکسپریس میں حالات حاضرہ اور معاشرتی موضوعات پر لکھتی ہیں۔ جون اور زاہدہ کی 2 بیٹیاں اور ایک بیٹا پیدا ہوئے۔ 1980ء کی دہائی کے وسط میں ان کی طلاق ہو گئی۔

## تصانیف
* زاہدہ حنا کے بے مثال افسانے
* رقص بسمل ہے (افسانے)
* تتلیاں ڈھونڈنے والی (افسانے)
* عورت زندگی کا زنداں
* نہ جنوں رہا نہ پری رہی
* قیدی سانس لیتا ہے 
* راہ میں اجل ہے
* درد کا شجر
* درد آشوب
* زرد پتوں کا بین (ٹی وی ڈراما)
* تنہائی کا گھر (The House of Loneliness ) زاہدہ حنا کے افسانوں کا انگریزی ترجمہ 

زاہدہ حنا کی کتابوں کو انگریزی میں فیض احمد فیض، ثمینہ رحمان اور محمد عمر میمن ترجمہ کر چکے ہیں ۔

## اعزازات
* فیض ایوارڈ
* ادبی پرفارمنس ایوارڈ
* ساغر صدیقی ادبی ایوارڈ
* کے پی ایوارڈ
* سندھ اسپیکر ایوارڈ
* سارک لٹریری ایوارڈ، 2002ء میں صدر انڈیا کی طرف سے 

اگست 2006ء میں انھیں صدارتی ایوارڈ تمغا حسن کارکردگی کے لیے نامزد کیا گیا مگر فوجی آمر کے خلاف احتجاج کے طور پر انھوں نے اس ایوارڈ کو مسترد کر دیا۔

آسیہ نازلی نے ان کی سوانح حیات لکھی، زاہدہ حنا ، تحقیقی و تنقیدی مطالعہ

## حوالہ جات

زمرہ:1946ء کی پیدائشیں
زمرہ:اردو افسانہ نگار
زمرہ:اردو خاتون لکھاری
زمرہ:اردو کالم نگار
زمرہ:اردو مضمون نگار
زمرہ:اردو ناول نگار
زمرہ:اردو ڈراما نگار
زمرہ:اکیسویں صدی کی پاکستانی مصنفات
زمرہ:اکیسویں صدی کے پاکستانی مصنفین
زمرہ:بقید حیات شخصیات
زمرہ:بیسویں صدی کی پاکستانی مصنفات
زمرہ:بیسویں صدی کے اردو مصنفین
زمرہ:بیسویں صدی کے پاکستانی مصنفین
زمرہ:بہاری شخصیات
زمرہ:بہاری نژاد پاکستانی شخصیات
زمرہ:پاکستانی خاتوں کالم نگار
زمرہ:پاکستانی خواتین صحافی
زمرہ:پاکستانی خواتین ناول نگار
زمرہ:پاکستانی صحافی
زمرہ:پاکستانی کالم نگار
زمرہ:پاکستانی مصنفات
زمرہ:پاکستانی مصنفین
زمرہ:پاکستانی ناول نگار
زمرہ:پاکستانی نسائیت پسند مصنفین
زمرہ:پاکستانی ٹیلی ویژن مصنفین
زمرہ:انجمن ترقیِ اردو پاکستان کے منتظمین و اراکین مجلس
زمرہ:پاکستانی ڈراما نگار اور ڈراما نویس
زمرہ:خواتین کالم نگار
زمرہ:جامعہ کراچی کے فضلا
زمرہ:کراچی کی شخصیات
زمرہ:کراچی کے صحافی
زمرہ:کراچی کے مصنفین
زمرہ:مہاجر شخصیات
زمرہ:ٹیلی ویژن مصنفات
زمرہ:پاکستانی مضمون نگار
زمرہ:خواتین مضمون نگار
زمرہ:سسرام کی شخصیات
زمرہ:بہار (بھارت) کے مصنفین
زمرہ:پاکستانی افسانہ نگار
زمرہ:خواتین
زمرہ:خواتین ناول نگار